ועדת העבודה, הרווחה והבריאות, כנסת 18, פרוטוקול מספר 629, 2012-01-25 08:50

חיים כץ: יום רביעי בשבוע, א' בשבט, ה-25 בינואר 2012 ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום תקנות נכים (תגמולים ושיקום), תקנות נכים (צו משפחות חיילים שנספו) ושורה גדולה של צווים.

חיים כץ: בדיון האחרון שקיימנו ביקשנו שיעדכנו את הצווים לחודש אפריל 2011.

חיים כץ: להפתעתנו קיבלנו צווים ובהם בקשה של שר הביטחון לעדכן אותם מאפריל.

חיים כץ: מה שאנחנו צריכים לעשות עכשיו, זה להקריא אותם ולאשר אותם.

פזית תדהר: אולי אני אסביר את הצווים.

פזית תדהר: אנחנו מדברים על עדכוני תגמולים לפי שני מדדים.

פזית תדהר: הסט הראשון הוא בגדר הוראת שעה מאוקטובר 2010 עד סוף מרץ 2011, וזה מדד אוקטובר 2010.

פזית תדהר: הסט השני הוא עוד תשעה צווים של מדד אפריל 2011 שתוקפם מה-1 באפריל 2011 ואילך.

פזית תדהר: תשעה צווים כי ארבעה הם מכוח חוק הליכים תגמולים ושיקום ונוגעים לאוכלוסיית הנכים ועוד חמישה צווים שהם מכוח חוק משפחות חיילים שנספו במערכה שנוגעים לזכאים של אגף משפחות והנצחה.

פזית תדהר: מעדכנים את כל התגמולים והתשלומים שניתנים מכוח החוק וזה אומר תגמולים בסיסיים, תגמולי קיום, תגמול טיפול רפואי, דמי קיום לנכי צה"ל וליתומים שלומדים במוסדות אקדמאיים, במוסדות להשכלה גבוהה, תוספות למימון צרכים מיוחדים גם לנכי צה"ל וגם למשפחות שכולות ומענק נישואין ליתום.

חיים כץ: היום בלי נדר המענק ליתומים יעבור טרומית.

פזית תדהר: כן.

נאוה שוהם סולן: אנחנו נישאר כאן לחזק אותך.

חיים כץ: לא רצו את זה ככה, יקבלו את זה כץ.

משה (מוץ) מטלון: יקבלו את זה בחקיקה.

חיים כץ: כן.

משה (מוץ) מטלון: אם יש שיתוף פעולה כמו עם ארגון האלמנות, אז יש.

משה (מוץ) מטלון: ואם לא יהיה שיתוף פעולה כמו עם ארגון האלמנות, אז לא יהיה.

חיים כץ: תקריא.

אייל בן ארי: תקנות הנכים (תגמולים ושיקום) (לימודים לרכישת מקצוע) (הוראת שעה), התשע"ב-2012 תוכלו להסביר את השינויים בהוראת השעה ובתיקון מבחינת סכומים.

קרן ברהום: זה יותר מורכב אבל אני אנסה להסביר.

קרן ברהום: באוקטובר 2010 המדד עלה לעומת אוקטובר 2009 בשיעור של 3.149 אחוזים.

חיים כץ: הרבה יותר ממדד המחירים לצרכן.

קרן ברהום: נכון.

חיים כץ: עכשיו אני מבין למה אתם רוצים את מדד שמחת הקהילה.

אבנר גולן: יש לנו את אוקטובר 2011 עם 4.5 אחוזים.

אבנר גולן: יש לנו כבר נתון ראשון של המדד.

קרן ברהום: בינתיים הוא תחזית.

אבנר גולן: זה מדד ראשון.

חיים כץ: זה מדד שמחת הקהילה.

חיים כץ: אפשר להצמיד לו את שכר חברי הכנסת.

אבנר גולן: זה מתבטא בשקלים בודדים

קרן ברהום: בשורה התחתונה, התגמול של הזכאים עלה בשישה חודשים רק בשיעור של חצי אחוז.

קרן ברהום: אם אתם רוצים אני אסביר את כל התהליך.

קרן ברהום: היו מקדמות קודמות.

קרן ברהום: כמו שאתה מכיר, ההסכם שלנו מעודכן באפריל ובאוקטובר ובתפר אנחנו נותנים כל תוספת משקית שיש או תוספת שכר.

חיים כץ: מהי תוספת משקית?

קרן ברהום: תוספת שכר של ההסתדרות, כמו ההסכם של ה-2.25 או 4 נקודה.

קרן ברהום: נותנים אבל יש לנו כל מיני מענקים קודמים.

קרן ברהום: בשנה וחצי האחרונות היו הרבה מקדמות, נקרא לזה כך, תזרימיות שניתנו.

חיים כץ: באוקטובר לא הייתה הורדה של כחצי אחוז?

חיים כץ: אני לא זוכר את ההסכם.

קרן ברהום: לא.

קרן ברהום: הם שינו את ההסכם והאריכו אותו.

קרן ברהום: הם הפכו אותו לפעימות אחרות מההסכם המקורי.

חיים כץ: כן, ואז הם הוריד חצי אחוז.

קרן ברהום: לא.

קרן ברהום: הם דחו.

קרן ברהום: אם תקרא טוב את ההסכמים, הם דחו.

משה (מוץ) מטלון: זה אותו הסכם מ-1986?

אבנר גולן: לא.

קרן ברהום: אנחנו במגעים – גם אבנר וגם גיל יאמרו לך – ואנחנו יושבים ודנים איך לשנות.

אבנר גולן: המגעים בינתיים הופסקו.

קרן ברהום: בקרוב יתקיים דיון.

חיים כץ: כמה כסף זה?

קרן ברהום: לגבי אוקטובר 2010, עדכון 2010, מזכה בסך הכול, אם אנחנו לוקחים תגמול של נכה מאה אחוזים, תוספת של חצי אחוז.

חיים כץ: כשאת אומרת בסך הכול, זה מעט.

קרן ברהום: כמו שאמרתי, חצי אחוז.

קרן ברהום: זה יוצא לנכה מאה אחוזים סדר גודל של 18 שקלים תוספת.

קרן ברהום: כמובן שהם מקבלים רטרואקטיבית.

חיים כץ: זה נטו או ברוטו?

קרן ברהום: נטו.

קרן ברהום: אין מס.

קרן ברהום: נטו בקיזוזים.

חיים כץ: 18 שקלים.

חיים כץ: מה קונים עם זה?

חיים כץ: פלאפל ושתייה לא קונים.

חיים כץ: מה עוד אתה רוצה לדעת?

אייל בן ארי: כמה הסכומים בסוף?

חיים כץ: 18 שקלים.

קרן ברהום: זה שונה, זה לפי אחוזי נכות, לפי סוג התגמול כי יש כאלה שיש להם תגמולים מיוחדים.

חיים כץ: צרף את התקנות לפרוטוקול.

חיים כץ: אנחנו נצביע על התקנות שמצורפות לפרוטוקול.

אייל בן ארי: אני מקריא את הכותרות.

אייל בן ארי: תקנות הנכים (תגמולים ושיקום), לימודים לרכישת מקצוע) (תיקון), התשע"ב-2012.

אייל בן ארי: תקנות הנכים (טיפול רפואי) (הוראת שעה), התשע"ב-2012.

אייל בן ארי: תקנות הנכים (טיפול רפואי) (תיקון), התשע"ב-2012.

אייל בן ארי: צו הנכים (תגמולים ושיקום) (העלאת שיעורי השכר הקובע תגמול לנכה מחוסר פרנסה ונצרך) (הוראת שעה) התשע"ב-2012.

אייל בן ארי: צו הנכים (תגמולים ושיקום) (העלאת שיעורי השכר הקובע בתגמול לנכה מחוסר פרנסה ונצרך), התשע"ב-2012.

אייל בן ארי: תקנות הנכים (תגמולים ושיקום) (תוספת למימון צרכים מיוחדים) (הוראת שעה),התשע"ב-2012.

אייל בן ארי: תקנות הנכים (תגמולים ושיקום) (תוספת למימון צרכים מיוחדים) (תיקון), התשע"ב-2012.

אייל בן ארי: צו משפחות חיילים שנספו במערכה (תגמולים ושיקום) (מענק נישואין ליתום) (הוראת שעה), התשע"ב-2012.

אייל בן ארי: צו משפחות חיילים שנספו במערכה (תגמולים ושיקום) (העלאת שיעורי תגמולים) (הוראת שעה)], התשע"ב-2012.

אייל בן ארי: צו משפחות חיילים שנספו במערכה (תגמולים ושיקום) (העלאת שיעורי תגמולים), התשע"ב-2012.

אייל בן ארי: תקנות משפחות חיילים שנספו במערכה (תגמולים ושיקום) (תשלום מימון צרכים מיוחדים) (הוראת שעה), התשע"ב-2012.

אייל בן ארי: תקנות משפחות שנספו במערכה (תגמולים ושיקום) (תשלום למימון צרכים מיוחדים) (תיקון)], התשע"ב-2012.

אייל בן ארי: תקנות משפחות חיילים שנספו במערכה (תגמולים ושיקום) (חינוך יתומים לשם רכישת מקצוע, השכלה כללית או מקצועית) (הוראת שעה), התשע"ב-2012.

אייל בן ארי: תקנות משפחות חיילים שנספו במערכה (תגמולים ושיקום) (חינוך יתומים לשם רכישת מקצוע, השכלה כללית או מקצועית) (תיקון), התשע"ב-2012.

אייל בן ארי: תקנות משפחות חיילים שנספו במערכה (תגמולים ושיקום) (הקלות ליתומים, להשתלמות במוסדות להשכלה על תיכונית) (הוראת שעה), התשע"ב-2012.

אייל בן ארי: תקנות משפחות חיילים שנספו במערכה (תגמולים ושיקום) (הקלות ליתומים, להשתלמות במוסדות להשכלה על תיכונית) (תיקון), התשע"ב-2012.

חיים כץ: בסדר.

חיים כץ: עברנו על רשימת הצווים.

חיים כץ: אנחנו מדברים על מדד אוקטובר 2012.

קרן ברהום: אוקטובר 2010, אפריל 2011.

חיים כץ: איך קוראים למדד?

אבנר גולן: הסקטור הציבורי הקהילתי.

חיים כץ: מדד הסקטור הקהילתי, מצמידים אותו עכשיו למדד אפריל 2011 בתקווה שמהר מאוד יביאו לנו את אוקטובר 2011.

קרן ברהום: עדיין לא התפרסם המדד.

אבנר גולן: אני רוצה לומר משהו לגבי מדד אוקטובר.

אבנר גולן: לפי ההסכם של 1986 באמת פעמיים בשנה מעדכנים את התגמולים, באפריל ובאוקטובר של כל שנה.

אבנר גולן: מבדיקה שאנחנו עשינו, לפחות עד לפני ארבע שנים, תמיד אגף השיקום, משרד הביטחון, שילם את המדד הראשון שמתפרסם.

אבנר גולן: לפני כארבע שנים החליט משרד הביטחון מסיבותיו שלו לדרוש להמתין עד לפרסום המדד השלישי.

אבנר גולן: בבדיקה שאנחנו עשינו, ואני אשמח לתת לך את חוות הדעת, אין הבדלים משמעותיים ובסך הכול ההפרשים הם בסטייה של עשיריות האחוזים.

חיים כץ: יכול להיות לך מדד שלילי.

אבנר גולן: עשינו כאן ארבע-חמש שנים אחרונות וזה לא מראה על סטיות מאוד גדולות.

אבנר גולן: המדד הראשון של אוקטובר 2011 התפרסם כבר והוא 4.5 אחוזים.

אבנר גולן: על מנת לחסוך את כל הבירוקרטיה ועל מנת לייתר את הצורך להביא את העדכון של 2011 בעוד שנה, אולי אפשר עכשיו לבקש ממערכת הביטחון שתכין צווים לגבי המדד הזה ואם יהיו קיזוזים, הרי יש איזשהו תהליך שמתחילים לעבוד עליו.

קרן ברהום: אבנר, רק לדייק.

קרן ברהום: ההחלטה לעבור למדד סופי ראשון הייתה בתיאום עם הארגון ויש מסמכים על כך בחתימת יושב ראש הארגון.

חיים כץ: בסדר, אבל הוא רוצה להרוויח כאן משהו.

חיים כץ: הסברת.

חיים כץ: תודה רבה.

חיים כץ: אנחנו עוברים להצבעה על התקנות והצווים.

חיים כץ: בעד אישור הצווים והתקנות – פה אחד הצווים והתקנות אושרו תודה רבה.

חיים כץ: כל חברי הכנסת שהגיעו בשעה מוקדמת זאת תמכו בהצעת העדכון.

חיים כץ: התקנות והצווים אושרו.

חיים כץ: תודה רבה, הישיבה נעולה.